CELEX: C2007/042/71
Language: et
Date: 2007-02-24 00:00:00
Title: Kohtuasi T-411/06: 22. detsembril 2006 esitatud hagi — SO.GE.L.M.A. versus Euroopa Ülesehitusamet

24.2.2007   
            
            
               ET
            
            
               Euroopa Liidu Teataja
            
            
               C 42/40
            
         22. detsembril 2006 esitatud hagi — SO.GE.L.M.A. versus Euroopa Ülesehitusamet
   (Kohtuasi T-411/06)
   (2007/C 42/71)
   Kohtumenetluse keel: itaalia
   Pooled
   
      Hageja: SO.GE.L.M.A. (Scandicci, Itaalia) (esindajad: advokaadid E. Cappelli, P. De Caterini, A. Bandini ja A. Gironi)
   
      Kostja: Euroopa Ülesehitusamet
   Hagejate nõuded
   
               —
            
            
               Tühistada Euroopa Ülesehitusameti otsus tühistada hanketeade pakkumismenetluses “Vaba laevaliikluse taastamine (lõhkemata lahingumoona kõrvaldamine) siseveeteedel, Serbia Vabariik, Serbia ja Montenegro” (avaldamise viide nr EuropeAid/120694/D/W/YU, projekt nr 05SER01 04 01), millest teatati Euroopa Ülesehitusameti 9. oktoobri 2006. aasta kirjaga D (06)DG/MIL/EP2715, ja otsus avaldada uus hanketeade, millest teatati Euroopa Ülesehitusameti 14. detsembri 2006. aasta kirjaga DG/mie/3313, ning kõik nimetatud otsustele eelnevad, nendega kooskõlas olevad või nendega seotud aktid, sealhulgas otsus hageja pakkumise tagasilükkamise kohta, ja igal juhul kohustada Euroopa Ülesehitusametit hüvitama hagejale kahju hagis viidatud määral;
            
         
               —
            
            
               mõista kohtukulud välja kostjalt.
            
         Väited ja peamised argumendid
   Käesolevas kohtuasjas vaidluse all oleva hanketeate esemeks olnud tööd seisnesid NATO 1999. aasta õhurünnakutest jäänud lõhkemata laskemoona lokaliseerimises ja kõrvaldamises, et taasavada Doonau ja Sava siseveetranspordiks.
   Pärast seda, kui hageja pakkumine loeti soodsaimaiks, sai ta esimese nõude esitada selgitused, millele ta vastas õigeaegselt. Eelkõige esitas ta täpsed põhjendused seoses veealuse lokaliseerimise meeskonna juhina äärmiselt kvalifitseeritud, kuid hanketeates nõutust väiksema töökogemusega isiku kasutamisega.
   Pärast tööalaseid kontakte Euroopa Ülesehitusametit kõnealuses pakkumismenetluses nõustanud äriühinguga, mis võimaldasid eeldada menetluse positiivset lahenemist, sai hageja teada pakkumismenetluse tühistamisest tehniliselt sobivate pakkumiste puudumise tõttu ja kavatsusest avaldada uus hanketeade.
   Oma nõuete toetuseks viitab hageja Euroopa Parlamendi ja nõukogu 31. märtsi 2004. aasta direktiivi 2004/18 ehitustööde riigihankelepingute, asjade riigihankelepingute ja teenuste riigihankelepingute sõlmimise korra kooskõlastamise kohta (1) artikli 41 rikkumisele ja üldisemalt riigihankelepingute sõlmimise menetlust puudutavate ühenduse õigusaktide aluseks olevate põhimõtete rikkumisele, kuna kõnealune menetlus tühistati järelemõtlematu valiku alusel ja kaitstava avaliku huvi põhjaliku hindamiseta. Teiseks viitab hageja ka põhjendamiskohustuse rikkumisele.
   
      (1)  ELT L 134, 30.4.2004, lk 114; ELT eriväljaanne 06/07, lk 132.